KOMISSION LAUSUNTO__Euroopan unionin toiminnasta tehdyn sopimuksen 294 artiklan 7 kohdan c alakohdan nojalla Euroopan parlamentin tarkistuksesta [tarkistuksista] neuvoston kantaan ehdotuksesta EUROOPAN PARLAMENTIN JA NEUVOSTON ASETUSelintarviketietojen antamisesta kuluttajille, asetusten (EY) N:o 1924/2006 ja (EY) N:o 1925/2006 muuttamisesta ja direktiivien 87/250/ETY, 90/496/ETY, 1999/10/EY, 2000/13/EY, 2002/67/EY ja 2008/5/EY sekä asetuksen (EY) N:o 608/2004 kumoamisesta /* KOM/2011/0475 lopullinen - 2008/0028 (COD) */





2008/0028 (COD) KOMISSION LAUSUNTO__Euroopan unionin toiminnasta tehdyn sopimuksen 294 artiklan 7 kohdan c alakohdan nojalla Euroopan parlamentin tarkistuksesta [tarkistuksista] neuvoston kantaan ehdotuksesta EUROOPAN PARLAMENTIN JA NEUVOSTON ASETUS elintarviketietojen antamisesta kuluttajille, asetusten (EY) N:o 1924/2006 ja (EY) N:o 1925/2006 muuttamisesta ja direktiivien 87/250/ETY, 90/496/ETY, 1999/10/EY, 2000/13/EY, 2002/67/EY ja 2008/5/EY sekä asetuksen (EY) N:o 608/2004 kumoamisesta 1. Johdanto Euroopan unionin toiminnasta tehdyn sopimuksen 294 artiklan 7 kohdan c alakohdassa määrätään, että komissio antaa lausunnon tarkistuksista, joita Euroopan parlamentti on ehdottanut toisessa käsittelyssä. Komissio esittää seuraavassa lausuntonsa parlamentin ehdottamista tarkistuksista. 2. Tausta Ehdotus toimitettiin Euroopan parlamentille ja neuvostolle (asiakirja KOM(2008)40 lopullinen – 2008/0028(COD)): || 1. helmikuuta 2008 Päivä, jona Euroopan talous- ja sosiaalikomitea on antanut lausuntonsa: || 18. syyskuuta 2008 Päivä, jona Euroopan parlamentti on vahvistanut ensimmäisen käsittelyn kantansa: || 16. kesäkuuta 2010 Päivä, jona muutettu ehdotus on toimitettu: || ei ole Päivä, jona neuvoston kanta on vahvistettu: || 21. helmikuuta 2011 Päivä, jona Euroopan parlamentti on antanut lausuntonsa toisessa käsittelyssä: || 6. heinäkuuta 2011 3. Komission ehdotuksen tavoite Ehdotuksella konsolidoidaan ja ajantasaistetaan merkintälainsäädännön kaksi tärkeää alaa: elintarvikkeiden yleiset merkinnät, jotka kuuluvat direktiivin 2000/13/EY[1] soveltamisalaan, sekä ravintoarvomerkinnät, joista säädetään direktiivissä 90/496/ETY[2]. Lisäksi ehdotuksella laaditaan uudelleen kuusi muuta direktiiviä, jotka koskevat tiettyjen elintarvikeryhmien merkintöjä. Ehdotuksen päätavoitteisiin kuuluvat seuraavat: – vahvistetaan yhdessä säädöksessä horisontaalisia merkintävaatimuksia koskevat periaatteet ja vaatimukset elintarvikkeiden yleisten merkintöjen ja ravintoarvomerkintöjen osalta, – annetaan erityissäännöksiä, jotka koskevat elintarvikeketjun toimijoiden vastuuta elintarviketietojen mukanaolosta ja oikeellisuudesta, – vahvistetaan mitattavissa olevia perusteita, jotka koskevat eräitä elintarvikemerkintöjen luettavuuteen liittyviä seikkoja, – selvennetään sääntöjä, joita sovelletaan alkuperämaata tai lähtöpaikkaa koskeviin merkintöihin, – otetaan käyttöön pakollisia ravintoarvomerkintöjä, jotka on tehtävä pääasialliseen nähtävissä olevaan kenttään suurimassa osassa elintarvikejalosteita. 4. Komission lausunto Euroopan parlamentin tarkistuksista Euroopan parlamentti äänesti toisessa käsittelyssä konsolidoidusta tekstistä, joka sisältää erinäisiä tarkistuksia neuvoston ensimmäisessä käsittelyssä vahvistaman kannan tekstiin. Teksti on tulosta neuvoston, Euroopan parlamentin ja komission neuvotteluista. Komissio hyväksyy kaikki Euroopan parlamentin tekemät tarkistukset, jotka ovat tulosta toimielintenvälisistä neuvotteluista, joissa päästiin yhteisymmärrykseen toisessa käsittelyssä. [1] Euroopan parlamentin ja neuvoston direktiivi 2000/13/EY, annettu 20 päivänä maaliskuuta 2000, myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä (EYVL L 109, 6.5.2000, s. 29). [2] Neuvoston direktiivi 90/496/ETY, annettu 24 päivänä syyskuuta 1990, elintarvikkeiden ravintoarvomerkinnöistä (EYVL L 276, 6.10.1990, s. 40).